દિવાળીના વેકેશન દરમિયાન ગાંધીનગરના અક્ષરધામની મુલાકાતે અને દર્શનાર્થે હજારો ભક્તો અને પ્રવાસીઓ પ્રતિ વર્ષ આવતા હોય છે. તેનાં કારણે મુલાકાતીઓની સંખ્યામાં અનેકગણો વધારો થયો છે. સ્કૂલોમાં વેકેશન પડતાં જ સેંકડો પ્રવાસીઓ અક્ષરધામની મુલાકાત લઇ ભગવાનના દર્શન સાથે પ્રદર્શન નિહાળવાનો લાભ લઇ રહ્યાં છે. દિવાળીના તહેવારોમાં ૬ દિવસ સુધી રોજ સાંજે હજ્જારો દિવડાથી ઝગમગતા અક્ષરધામ મંદિરનો નજારો કંઇક અદભૂત હોય છે.